CELEX: 32013R1078
Language: et
Date: 2013-10-31 00:00:00
Title: Komisjoni rakendusmäärus (EL) nr 1078/2013, 31. oktoober 2013 , fumaarhappe lubamise kohta kõikide loomaliikide söödalisandina  EMPs kohaldatav tekst

1.11.2013   
            
            
               ET
            
            
               Euroopa Liidu Teataja
            
            
               L 292/7
            
         KOMISJONI RAKENDUSMÄÄRUS (EL) nr 1078/2013,
   31. oktoober 2013,
   fumaarhappe lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
            
         
               (2)
            
            
               Kooskõlas direktiiviga 70/524/EMÜ anti komisjoni direktiiviga 80/678/EMÜ (3) tähtajatu luba fumaarhappe kasutamiseks söödalisandina kõikide loomaliikide puhul. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand seejärel olemasoleva tootena söödalisandite registrisse.
            
         
               (3)
            
            
               Määruse (EÜ) nr 1831/2003 artikli 10 lõike 2 kohaselt ja koostoimes nimetatud määruse artikliga 7 esitati taotlus hinnata ümber fumaarhappe kasutamine kõikide loomaliikide söödalisandina ning taotleti kõnealuse söödalisandi klassifitseerimist söödalisandite kategooriasse „tehnoloogilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 29. jaanuari 2013. aasta arvamuses (4) järeldusele, et kavandatud kasutustingimuste korral ei avalda fumaarhape kahjulikku mõju loomatervisele, inimeste tervisele ega keskkonnale ning et ta võib aidata kaasa sööda säilimisele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Fumaarhappe hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba fumaarhappe kasutamiseks käesoleva määruse lisas esitatud tingimustel.
            
         
               (6)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud söödalisandit, mis kuulub kategooriasse „tehnoloogilised lisandid” ja funktsionaalrühma „säilitusained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Lisas nimetatud söödalisandit ja seda lisandit sisaldavat sööta, mis on toodetud ja märgistatud enne 21. maid 2014 kooskõlas enne 21. novembrit 2013 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).
   
      (3)  Kolmekümne kolmas komisjoni direktiiv 80/678/EMÜ, 4. juuli 1980, millega muudetakse nõukogu direktiivi 70/524/EMÜ (söödalisandite kohta) lisasid (EÜT L 185, 18.7.1980, lk 48).
   
      (4)  EFSA Journal 2013; 11(2):3102.
   
      LISA
      
                  Söödalisandi identifitseerimisnumber
               
               
                  Söödalisand
               
               
                  Keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Tehnoloogiliste lisandite kategooria. Funktsionaalrühm: säilitusained
                  
               
            
                  1a297
               
               
                  Fumaarhape
               
               
                  
                               
                           
                           
                              
                                 Söödalisandi koostis
                              
                              Fumaarhape 99,5 %
                              tahkel kujul
                           
                        
                               
                           
                           
                              
                                 Toimeaine kirjeldus
                              
                              Fumaarhape
                              C4H4O4
                              
                              CASi nr 110-17-8
                           
                        
                               
                           
                           
                              
                                 Analüüsimeetod
                                  (1)
                              
                              Fumaarhappe määramiseks söödalisandis: infrapuna-absorptsioonspektrofotomeetria ja tiitrimine naatriumhüdroksiidiga (Food Chemical Codex 7).
                              Fumaarhappe (fumaarhappe kogusisaldus) määramiseks sööda eelsegudes ja valmissöödas: iooneksklusiooni-kõrgsurve-vedelikkromatograafia koos UV-detektoriga (HPLC-UV)
                           
                        
               
                  Kodulinnud ja sead
               
               
                  —
               
               
                  —
               
               
                  20 000
               
               
                  Kasutajate ohutus: käitlemisel kasutada respiraatorit, kaitseprille ja kaitsekindaid
               
               
                  21. november 2023
               
            
                  Noorloomad, keda söödetakse piimaasendajatega
               
               
                  —
               
               
                  —
               
               
                  10 000 (2)
                  
               
            
                  Muud loomaliigid
               
               
                  —
               
               
                  —
               
               
                  —
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: www.irmm.jrc.be/crl-feed-additives
      
         (2)  mg fumaarhapet piimaasendaja kilogrammi kohta.